༄༅།། དཔལ་ལྡན་ལྷ་མོའི་གཉེར་གཏད་ཅེས་བྱ་བ།
༄༅།། ཨོཾ་བདེ་ལེགས་སུ་གྱུར་ཅིག། རྒྱལ་བ་འོད་སྲུངས་ཀྱི་བསྟན་པ་ལ་ཐུགས་
བསྐྱེད་སྨོན་
ན་ལམ་རླབས་པོ་ཆེའི་གོ་ཆ་བགོས་པའི་མཐུ་ལས། རྣམ་འདྲེན་ཉི་མའི་གཉེན་གྱི་
བསྟན་པ་བསྟན་འཛིན་དང་བཅས་པ་ཕྱི་ནང་ཉེར་འཚེའོ་གཡུལ་ངོ་ལས་སྐྱོབས་པའི་བསྟན་
སྲུང་ཆེན་མོ། དུས་གསུམ་རྒྱལ་བའི་ཡུམ་གཅིག་འདོད་ཁམས་ཀྱི་བདག་མོ་དཔལ་ལྡན་རེ་
མ་ཏི། འཁོར་དུས་བཞིའི་ལྷ་མོ་གདོང་ཅན་གཉིས། ཚེ་རིང་མཆེད་ལྔ། · བོད་ཁམས་
སྐྱོང་བའི་བསྟན་མ་བཅུ་གཉིས། བཀའ་མཉན་ལས་བྱེད་ས་དང་བར་སྣང་གི་ཁྱོན་གང་
བ་ཁྱེད་རྣམས་ལ། བཀའ་གདམས་གླེགས་བམ་ལས། ཐང་ལག་མཐིལ་ལྟར་མཉམ་བཻ་སྐུ་
རྱ། ཞེས་སོགས་ཀྱིས་ལུང་གིས་ཟིན་པའི་ཆོས་ཀྱི་སྡེ་དགའ་ལྡན་བཤད་སྒྲུབ་(༡༩ན)དར་
རྒྱས་གླིང་འདིའི་དགེ་འདུན་གྱི་སྡེ། གཙུག་ལག་ཁང་། སྤྱི་རྫས་གཉེར་རྫས། མཆོད་
རྫས་ཡོ་བྱད། ལྷ་འབངས་སྦྱིན་བདག་དང་བཅས་པ་བཅོལ་ཞིང་གཉེར་དུ་གཏད་པ་ཡིན་
པས། རྒྱལ་བ་རྡོ་རྗེ་འཆང་ནས་བཟུང་སྟེ་དྲིན་ཅན་རྩ་བའི་བླ་མའི་བར་གྱི་རྩ་རྒྱུད་ཀྱི་བླ་མ་
རྣམས་ཀྱིས། བསྟན་དང་བསྟན་འཛིན་མཐའ་དག་བུ་བཞིན་སྐྱོང་བར་བཀའ་བསྒོས་པའི་
བཀའ་དང་ཐ་ཚིག་ལས་ཅུང་ཟད་ཀྱང་འདའ་བ་མེད་པར་ཕྱི་ནང་གི་འགལ་རྐྱེན་བར་ཆད་
མི་མཐུན་པའི་ཕྱོགས་ཐམས་ཅད་ལས་སྲུངས་ཤིག་སྐྱོབས་ཤིག། སྡེ་སྣོད་གསུམ་གྱི་འཆད་
ཉན། བསླབ་པ་གསུམ་གྱི་ཉམས་ལེན། ཚེ་བསོད་དཔལ་འབྱོར་ལོངས་སྤྱོད་སོགས་ལེགས་
པའི་ཡོན་ཏན་མཐའ་དག་འཕེལ་ཞིང་རྒྱས་པར་མཛོད་ཅིག། དད་བརྩོན་རྣམ་དཔྱོད་
ཀྱི་དཔལ་དང་ལྡན་པའི་བློ་གསལ་སྐྱེས་བུ་པདྨའི་མཚོ་ལ་ངང་བ་བཞིན་དུ་འཚོགས་ཞིང་
(ཤིང་)། སྲིད་ཞིའི་དཔལ་གཡང་ཕུན་སུམ་ཚོགས་པ་ཐམས་ཅད་འབད་མེད་ངང་གིས་འདུ་
-559

༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱུ་མཚོའི་གསུང་འབུམ་པོད་
་བཞུགས་སོ།།
བར་མཛོད་ཅིག། སྡེ་འདིར་བསམ་པ་ངན་ཞིང་སྦྱོར་བ་རྩུབས་(རྩུབ་)པའི་གནོད་བྱེད་ཞིང་
བཅུ་ཚང་བའི་དགྲ་དང་བགེགས་ཀྱི་དཔུང་ཚོགས་བསད་བསྐྲད་རྨོངས་རེངས་སོགས་དྲག་
པོའི་ཆད་པས་ཐལ་བའི་རྡུལ་ཕྲན་བཞིན་དུ་བརླག་པར་མཛོད་ཅིག། མདོར་ན་ཇི་སྲིད་
ཐུབ་བསྟན་རིན་པོ་ཆེ་གནས་ཀྱི་བར་དུ་དཔོན་སློབ་ཡོན་མཆོད་དང་བཅས་པ་ལ་ཞི་རྒྱུས་
དབང་དྲག་གི་འཕྲིན་ལས་རྣམ་བཞིའི་སྡོངས་གྲོགས་སྐད་(༡༩བ)ཅིག་ཀྱང་གཡེལ་བ་མེད་
པར། སྒྲུབས་ཤིག། སྒྲུབས་ཤིག། སྒྲུབས་ཤིག། ཙ་ཏུར་ཀཿརྨཀུཐཱནྟུ།
དཔལ་ལྡན་ལྷ་མོའི་གཉེར་གཏད་འདི་ཉིད་སྔོན་པོ་ཐང་ནས་ཆེད་དུ་བསྐུལ་ངོར། ༧ རྒྱལ་
· མཁན་ཆེན་མིང་འཛིན་ཀཱིརྟི་སཱ་རས་བྲིས་པའོ།། །།
560